Scars on Broadway

Scars on Broadway (בתרגום חופשי: "צלקות בברודוויי") היא להקת רוק/מטאל אמריקאית. הלהקה כוללת חלק מחברי להקת המטאל System Of A Down: דארון מאלכיאן (זמר ראשי, גיטרה) וג'ון דאלמיאן (תופים). חברי הלהקה הנוספים הם פרנקי פרז (זמר ליווי, גיטרה), דני שמון (קלידים) ודומיניק סיפרלי (בס). בדצמבר 2005 מאלכיאן אמר בראיון שהוא "יכול להוציא לבד עשרה סינגלים כבר מחר". מאלכיאן הוסיף, "יש לי המון חומר שפשוט מונח אצלי. אחרי האלבומים האלו, (Mezmerize ו-Hypnotize) אני אפרוש ואלמד איך לעשות משהו לבדי, כמו סרג'. ולא, System Of A Down לא מתפרקת. אנחנו פשוט פועלים בדומה ללהקת KISS ומוציאים אלבומים עצמאיים". האלבום של Scars on Broadway הופק ונכתב במלאו על ידי דארון מאלכיאן. בשלב מוקדם ביצירת האלבום דלפו לרשת חומרים לא מעובדים של סינגלים תחת השם "Ghetto Blaster Rehearsal" והמעריצים הניחו שהם חלק מהאלבום, אך ב-2007 דארון הודיע באתרו הרשמי שהסינגלים המדוברים לא היו קשורים כלל ללהקה, ולמעשה היו שייכים לפרויקט שבוטל לפני ארבע שנים. "צלקות בברודוויי" הופיעו בהופעה חיה בפעם הראשונה ב-11 באפריל 2008 בלוס אנג'לס. דארון מאלכיאן מייחס את האלבום לז'אנר הרוק. לטענתו, "הרוק יהיה הרבה יותר משמעותי, למרות שתהיה גם השפעה מורגשת של מטאל בסגנון של System Of A Down." באחד הראיונות נשאל מה תהיה המגמה המוזיקלית של הופעות הבכורה של האלבום והוא השיב: "סביר להניח שזה יהיה משהו אלקטרוני, מעורבב עם הסגנון הארמני-מסורתי. תהיה גם השפעה של הת'ראש מטאל, דת' מטאל, בלאק מטאל ודום מטאל. [...] גם כשהמוזיקה פורצת החוצה, המבנה נשאר יציב, ממש כמו המוזיקה של System Of A Down". בראיון שנערך בשלבים מתקדמים יותר, מאלכיאן הצהיר שהמוזיקה באלבום הבכורה Scars on Broadway מושפעת גם מאמני רוק קלאסי כגון דייוויד בואי, בריאן אינו, וניל יאנג. הוא ציין גם שבניגוד מטכניקת הכתיבה שלו ב-System Of A Down, אשר הייתה מאוד מעורפלת, טכניקת הכתיבה שלו ב-Scars on Broadway יותר מבוססת, בהשראת ניל יאנג ודייוויד בואי. קצת לפני תחילת סיבוב ההופעות הגדול שתוכנן ללהקה, נשלחה הודעה באתר הלהקה שהסיבוב מבוטל מסיבות אישיות של דארון שבלתי אפשרי לפרט עליהן. לאחר מכן החלו להסתובב שמועות על מצב בריאותי ונפשי רופף של דארון, אך מנהל הפורום באתר הלהקה הכחיש שמועות אלה. לאחר מכן דארון פרסם מכתב באינטרנט ובו התנצלות ועל כך שהוא עובר תקופה לא קלה בחייו. לקראת סוף 2008, דארון הודיע באתר הלהקה שסבב ההופעות, שהיה אמור לקדם את אלבום הבכורה - מבוטל, ללא תוכניות לקיומו בתאריך אחר. דארון טען שאין לו שום התלהבות לקיים את סבב ההופעות וש"ליבו לא בתוך זה". למרות שלא שוחררה הודעה רשמית בנוגע לביטול, ראיונות עם דומיניק קיפרלי וג'ון דאלמיאן אימתו שהלהקה התפרקה. למרות זאת, במאי 2009, כאשר ג'ון דאלמיאן נשאל אם הלהקה תקליט אלבום נוסף, או תופיע שוב, הוא ענה: "אני לא בטוח, אבל אני מתגעגע לזה". באוגוסט 2009, ג'ון דאלמיאן, פרנקי פרז, דני שמיון ודומיניק קיפרלי הופיעו בעיראק במסגרת "האגודה למען החייל בארצות הברית". הם ניגנו בין היתר שירים של הלהקה. מאוחר יותר פרנקי פרז כתב בטוויטר שלו ש"הצלילים של 'צלקות' נשמעים מדהים, אבל זה לא אותו דבר בלי דארון". למרות זאת הוא ציין שדארון עודד את הסבב הופעות ונתן להם את ברכתו. דארון מאלכיאן - זמר ראשי, גיטרה ג'ון דאלמיאן - תופים פרנקי פרז - גיטרה, זמר ליווי דני שמון - קלידים דומיניק סיפרלי - בס קייסי כאוס - זמר משני (2003) זאק היל - תופים (2003) They Say‏ (2008) Chemicals‏ (2008) Scars on Broadway - 2008 מדיה וקבצים בנושא Scars on Broadway בוויקישיתוף אתר האינטרנט הרשמי של Scars on Broadway Scars on Broadway, ברשת החברתית פייסבוק Scars on Broadway, ברשת החברתית אקס (טוויטר) Scars on Broadway, ברשת החברתית אינסטגרם Scars on Broadway, באתר ספוטיפיי Scars on Broadway, באתר סאונדקלאוד (באנגלית) Scars on Broadway, באתר Last.fm (באנגלית) Scars on Broadway, באתר AllMusic (באנגלית) Scars on Broadway, באתר MusicBrainz (באנגלית) Scars on Broadway, באתר Discogs (באנגלית) Scars on Broadway, באתר Songkick (באנגלית) Scars on Broadway, באתר Genius Scars on Broadway, באתר בילבורד (באנגלית) אתר מעריצים